Psalmus 3

Psalmus qui Latine incipit "Domine, quid multiplicati sunt, qui tribulant me?"Sic in Nova Vulgata. In versione iuxta Hebraicum "Domine, quare multiplicati sunt hostes mei?" est ordine Bibliorum Hebraicorum libri psalmorum tertius. Superscriptio eius est "Psalmus David, cum fugeret a facie Absalom filii sui."

 Verba psalmi 
Haec sunt verba psalmi 1, ex versione vulgata Clementina:
1 Psalmus David, cum fugeret a facie Absalom filii sui.
2 Domine, quid multiplicati sunt qui tribulant me?
Multi insurgunt adversum me;
3 multi dicunt animae meae:
Non est salus ipsi in Deo eius.
4 Tu autem Domine, susceptor meus es,
gloria mea, et exaltans caput meum.
5 Voce mea ad Dominum clamavi;
et exaudivit me de monte sancto suo.
6 Ego dormivi, et soporatus sum;
et exsurrexi, quia Dominus suscepit me.
7 Non timebo millia populi circumdantis me.
Exsurge, Domine; salvum me fac, Deus meus.
8 Quoniam tu percussisti omnes adversantes mihi sine causa;
dentes peccatorum contrivisti.
9 Domini est salus;
et super populum tuum benedictio tua.

 Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".Cathechismus Catholicae Ecclesiae,  numerus 2641

 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur".Institutio generalis liturgia horarum, numerus 111. Titulus Psalmi 3 in Liturgia horarum est Dominus protector meus.

 Descriptio Psalmi 
Iohannes Calvinus sic argumentum psalmi descripsit: "David regno pulsus, licet ultima rerum omnium desperatio urgeret, Deum tamen invocat, eiusque promissione se fulcit contra ingentes terrores, hostium ludibria, crudelesque impetus, ipsam denique mortem, quae tunc se oculis ingerebat. Tandem sibi totique Ecclesiae de foelici exitu gratulatur."In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi III.

 Notae 

 Nexus externi 

 Psalmus 3 in versione vulgate Stuttgartensi (iuxta Hebraicum)
 Psalmus 3 in Vulgata Clementina (versione Gallicana)
 Psalmus 3 in Nova Vulgata

Categoria:Liber Psalmorum